
IL NUMAR 


UN CARTEL ELETORAL 


PAL 2018 


La propueste dal partit furlanist 
Patrie Furlane a chel dai slovens 
Slovenska Skupnost: un “cartel” 
des minorancis aes elezions 

che a vignaran. 





Li crisi spagnole in Catalogne 
e je il spieli di tancj fenomens 
politics e sociái: dal sigúr la 

robe plui biele eje la lezion dal 
popul catalan, che al à confermát 
ancjemò une volte di jessi par 

ducj un esempli di pàs, coesion 
sociàl, integrazion, organizazion e 
democrazie. 

_Ma salacor o vin di imparà tant 
ancje di ce che al è sucedùt di plui 
brut. 

_La incapacitàt di frontà problemis 
politics, la mancjance di dialic, 

la strategjie de repression e de 
intimidazion, infin adiriture la 
violence cuintri de int pacifiche a 
son un segnál une vore graf. 

_E je vere che la Spagne e à un 
implant politic che in tante part 
al è erét dal franchisim (intant 

che, par esempli, chel 
talian al è plui erét de 
Democrazie Cristiane, 





cun dutis lis sôs maflis 
e furbetàts) e che za 
prime dal franchisim 
e veve semenát ator 
pal mont sistemis 
coloniài fats dome 

di coruzion e 
predazion (che si 
viodi ancjemò vué il 
nivel di democrazie e di disvilup des 
ex coloniis britanichis e di chés ex 
spagnolis, in Americhe), ma al è alc 
di plui che al tocje dute la Europe. 
_Daúr dal orór de reazion spagnole 
e je une realtàt razional. Il stàt 
nazionalist, nassút su lis fondis 

de economie dal Votcent, al veve 
funzions specifichis: podé su la 


¿Edito 


monede, su lis tassis, 
ri | sul esercit, dimension 


juste a protezi une 





economie di scjale 
tipiche dal secul XIX, 
che e veve bisugne di 
distribuî i prodots 
cence passá ogni altri 
moment par une 
frontiere/dogane di 
fate medieval. 
_Di ducj chescj podé 
nol reste nuie: la monede e je 
europeane, la politiche fiscal in státs 
come la Spagne e je imponude de 
Europe, la difese e je NATO (e o 
scugnìn rivà a un esercit european), 
la economie reàl e finanziarie 
e 40 dimensions regjonáls o 
internazionáls/globáls. 
_La sole robe che ur reste a státs 

«MOBY DICK 
PAR FURLAN 


Pe nestre rubriche 

«Scomencáts par furlan», 
l'inizi dal romanç di 

5 -. Melville voltàt di 

| . Stefano Montello. 


RADIS 








come Spagne e Italie e je la rét 

di clientelis antieconomichis e 
mafiosis, che no produsin plui nuie. 
Un sisteme che al fâs spari risorsis 
fúr di misure, dome par sostignî se 
stes. 

_Cence i bégs de Catalogne (plui 
autonome o indipendente al è 
l'istès), chel sisteme al larès in 
colàs: e al è just che al sucedi. 

_La Europe e je devant di dòs 
stradis dutis dòs griviis: o scancelà 
de mape i grancj stàts nazionài 

e cjatà une armonie democratiche 
jenfri Union Europeane e Regjons 
Europeanis (e la Catalogne e sarà 
dal sigúr une di chés); o viodi a 
colassà la Europe e a cressi la 
violence inutile e predadore in 
struturis, come Spagne e Italie, che 
aromai a son zombis de storie. Il 


AS 


CATALUNYA I ELS DOS CAMINS 
D'EUROPA 


Come tribút ae Catalogne, o publichin l'editoriàl parsore ancje in lenghe catalane. 


| a crisi espanyola a Catalunya és 


el reflex d'uns quants fenòmens 
politics i socials: l'aspecte millor 
és la lliçó del poble català, que ha 
confirmat un altre cop de ser per 
tothom un exemple de pau, cohesió 
social, integració, organització i de- 
mocracia. 
_Tot i així hem d'aprendre molt 
també dels fets pitjors. 
_La incapacitat de resoldre proble- 
mes politics, la falta de diàleg, l'e- 
stratègia de repressiò i intimidaciò, 
fins i tot la violència contra la gent 
pacifica, són un simptoma extre- 
mament greu. 
_És veritat que el sistema polític 
espanyol té una gran herència de 
franquisme (en canvi a Italia hi ha 
més una herència democristiana, 
amb totes les seves màfies i les se- 


e© Sandri Carrozzo 


ves trampes) i que ja abans 
del franquisme Espanya 
havia sembrat al mén 
sistemes colonials fets 
només de corrupció 

i predació (mirem fins 
i tot avui el nivell de 
democràcia i de de- 
senvolupament de 
les antigues co- 
lònies britàniques 

i de les antigues co- 
lònies espanyoles a Amèrica) però hi 
ha alguna cosa més, que toca tota 
Europa. 

_Rere l'horror de la reacció espanyola 
hi ha també una realitat nacional. 
L'estat nacionalista, nascut amb fo- 
naments econòmics del segle XIX, 
tenia funcions específiques: auto- 
ritat màxima sobre moneda, impo- 






stos, exèrcit, dimensió 
apta a protegir una 
economia típica del 
Vuitcents, que neces- 
sitava poder distri- 
buir els seus productes 
sense estar obligada 
cada pocs quilòme- 
tres a passar fronteres/ 
duanes com a l'edat 
mitjana. 

_De tots aquests poders, a 
l'estat no li queda res: la moneda és 
europea, la política tributària a estats 
com Espanya la imposa Europa, la 
defensa és de l'OTAN (ja cal que 
arribem a un exèrcit europeu), l'eco- 
nomia real i de finances té o dimen- 
sions regionals, o bé internacionals/ 
globals. 


_L'única cosa que li queda a estats 


com Espanya i Itàlia és la xarxa 
clientelar antieconòmica i corrup- 
ta, que no produeix absolutament 
res. Un sistema que fa desaparèixer 
recursos enormes només per alimen- 
tar-se. 

_Sense els diners de Catalunya (que 
sigui amb pacte fiscal o independèn- 
cia és el mateix), aquell sistema 
col-lapsaria: i és just que col-lapsi. 
_Europa ha de triar entre dos camins 
difícils: o borrar del mapa els grans 
estats nacionals i trobar una harmo- 
nia democrática entre Unió Europea 
i Regions Europees (i Catalunya serà 
sens dubte una d'elles); o assistir al 
col-lapse d'Europa mateixa i a l'au- 
gment de la violència inútil i preda- 
dora d'estructures, com Espanya i 
Itàlia, que ja són uns zombis de la 
historia. Il 

MACBETTU 


La opare di Shakespeare 
in lenghe sarde 

in cartelon al teatri 
Strehler di Milan. 

Un popul unît 
al è plui fuart 
di ducj 
i manganel 


Plui a passin lis oris di cheste 
domenie al 1 di Otubar, plui a 
corin lis imagjins de zornade 
in Catalogne e plui mi ven sù 
un malstà, plen di rabie di une 
bande e di comozion di ché 
altre. 


2 Viodi i poliziots in neri, 
simii a milizians fassiscj di 
un cine di fantasience bati 

cu la sodisfazion di fàlu, 
rapresentants armáts di une 
vision franchiste dal stàt, mi 
sdegne e mi fás berlà devant 
de television. In cjase, ducj a 
strategnin il respîr. E dopo, a 
son i slambris di lús, vierts des 
musis des feminis e dai oms 
catalans, di zovins e di vecjos, 
di operaris e di comerciants, 
in file par oris par esercitá 

la vere democrazie, cuntune 
forme di autocontrol devant 
de brutalitàt de Vuardie Civil 


che e cjate la fuarce di resisti 
(al va indevant a pagj. 2) © 

Intant che si ere par sierá il 
gjornàl, nus è rivade la brute 
notizie de muart di Pierluigi 
Cappello, il poete za premi 
Viareggio pe poesie che tant al 
á scrit, e cun tante cualitát, 
ancje in lenghe furlane. Lu 
memorarin sul prossimp 
numar come che al merete. 

& (di pagj. 1) 
Un popul unit al è plui 


fuart di ducj i manganei 


dome inte cussience di no vé di 
dà nissun lincin ae propagande 
di regjim. 


> Ma e je une foto che plui di 
altris mi fás vignî i sgrisui: ché 
là che si viodin i pompîrs di 
Barcelone fà di scút uman 
cuintri i manganei falangjiscj, a 
difindi la lór int. 


o Chestis a son lis istituzions, 
chestis lis personis che si fidìn. 
E di ca a nassin doi 
resonaments che a rivuardin in 
maniere direte il Friúl. 


> Il prin al è propit su lis 
istituzions, sui rapresentants dal 
podé che si son compuartáts 
cussi dome in ocasion dal 
taramot, e par vie che, tant che 
interlocutór, a vevin un popul 
cussient, determinát e autonom 
intes propriis sieltis. 

Di cui podino fidàsi vuè? 
Sergio Cecotti, par figurà 

la crisi dal sisteme politic 
regjonál, in tancj dibatiments al 
domande se tra il public presint 
al sedi cualchidun che al met la 
sò fiducie intun cualsisedi dai 
elets a Rome o a Triest. No ai 
mai viodút une man alcási. 


= O vin duncje une classe 
dirigjente che no si fidin, ma 
che o patìn lis sòs sieltis e 
indregaments, cence pussibilitàt 
di repliche, se no mandantju 
ducj a cjase. 


2 La seconde e tocje 

invezit la mentalitàt gjeneràl 
sui temis dal autonomisim 

e des minorancis: intai dîs 
passàts i gjornài talians plui 
impuartants, lis televisions, 

a àn tentàt in ducj i mùts di 
presentà la cuistion catalane 
tant che anacronistiche o dome 
economiche. 

Dopo a àn dat la peraule ai 
esperts e o vin assistùt ae sagre 
de ignorance e de malefede. 
Un “gran varietàt” dulà che 

in maniere puntuál la storie 
antighe dal autonomisim 
catalan e jere ignorade e il 
referendum al vignive presentàt 
tant che un rivoc di une masse 
di violents e di antidemocratics. 


> La fuarce des imagjins, 
la fuarce di un popul, za di 
domenie di sere ju à costrets 
a fà retromarcjis parziáls: a 
duraran póc, di sigúr. 


o O restin nô, i furlans, che di 
Barcelone o podìn impará tant, 
se dome si convincin che un 
popul unit al è plui fuart di ducj 
i manganei di chest mont. 

E che chei si puedin crevà ancje 
inte urne. 


Il prin di Otubar in Catalogne si 

à votàt. 2.260.000 di lòr a àn rivàt 
a cjapà part a chel referendum 

che a Madrid a disevin che nol 
veve di jessi fat e che fintremai 
cualchidun al à declaràt che nol 

è stàt. Lis menacis dal Guvier di 
Madrid e lis azions legáls — arescj e 
denunciis variis — metudis in vore 
de magjistrature spagnole cuintri 
di aministradòrs locái (passe 700 
sindics) e funzionaris de Comunitàt 
autonome no àn fermát ni la 
organizazion de votazion e nancje 
la int che e veve ché di votá. No je 
àn fate nancje la Guardia Civil e la 
Policia Nacional, presintis in forme 
massive e violente. 


LIS FUARCIS DAL ORDIN 
SPAGNOLIS A ÀN RIVAT A 
SIERÀ DOME UNE PART DAI 
COLEGS ELETORAI E TAI LÔR 
INTERVENTS UR ÀN DAT JÙ A 
TANCJ DI LÔR., Però dongje di 
chei che par chel a son stàts «libars 
di scugnî no votà», par vie des 
pachis cjapadis o ben ancje pe pòre 
di cjapàlis, altris di lór, macoláts o 
sinistráts, no àn molát, a son restàts 
in code denant dai secs e ae fin a án 
esprimút la lór volontát te schede 
eletoràl. 


IL NUMAR DI CHEI CHE A ÀN 
RIVAT A VOTA AL È STAT PLUI 
ALT DI CHEL DAI VOTANTS 
DAI 9 DI NOVEMBAR DAL 
2014, cuant che une consultazion 
sù par jù compagne — ancje ché 
considerade fùr lec, ma fate cence 


1122 di Otubar in Lombardie e Venit 
si fasarà un referendum che al do- 
mande plui autonomie dal guvier 
centràl. Organizàts dal president de 
Regjon Lombardie Roberto Maroni 
e di chel de Regjon Venit Luca Zaia, a 
vuelin domandì ai citadins il permès 
di incressi lis competencis regjonáls 
cussì come che al proviòt l’articul 11 
dal titul V de Costituzion taliane, 
che al da la pussibilitàt di assegnà 
aes regjons plui formis e cundizions 
pe autonomie. 


IL TEST DAL REFERENDUM 
DAL VENIT al cite: «Vuelistu che la 
Regjon dal Venit e vedi la pussibi- 
litát di vé plui formis e cundizions 
pe autonomie?»; invezit chel de 
Lombardie: «Voléso che le Regjon 
Lombardie intal cuadri de unitàt 
nazionál, e scomenci iniziativis isti- 
tuzionáls necessaris par domandìà al 
Stat di vé plui formis e cundizions pe 
autonomie, cun relativis risorsis, su la 
fonde e par efiet dal articul 116, tierg 
come de Costituzion?» 


PARDABON, CHEL CHE AL STÀ 
PAR SUCEDI AL SOMEE A UNE 
OPERAZION INUTILE DAL PONT 
DI VISTE PROCEDURÀL E COSTI- 
TUZIONAL; i citadins di dutis e dós 
lis regjons a laran a votà par esprimi 
il lór sintî che nol è vincolant, parcè 
che la decision finàl le cjaparà il par- 
lament. Al è però evident che une do- 
mande di cheste fate, se compagnade 
di une fuart sburt popolâr, e podarès 
fá cressi lis pussibilitáts des regjons 
di otignî ‘alc. I doi referendums, 





I CATALANS 


PE INDIPENDENCE 
CUINTRI LA 
PREPOTENCE DI MADRID 

LA BANDIERE CATALANE METUDE FÙR IN CHESCJ DÎS AE UNIVERSITÀT DI LLEIDA 


i condizionaments di cheste volte 
— e veve viodút la partecipazion 
di 2.236.806 di lòr. In tiermins 
percentuài i votants dal prin di 


Otubar a son stàts il 42,57% di chei 
che a vevin dirit di fàlu (i citadins 


spagnúi dai 18 agns insù, residents 
in Catalogne). Ae domande 
«Voléso che la Catalogne e sedi 

un stàt indipendent sot forme di 
republiche?» a àn rispuindút «si» 
l'83,9% di lór e «no» il 7,8%, intant 





Referendum in Venit 
e Lombardie: la peraule 
pe Autonomie al Popul 

Ù LA SGRIFE 


LÌ CHE SI PUES VOTÀ 
Referendum in Catalogne, Venit, 
Lombardie, Kurdistan, e prime 
chel scozés e pe Brexit: plui o 
mancul contestàts, ma almancul 

la int e pues votà. No come che 

al è stat in Friúl-Vignesie Julie 
pal referendum popolár propositîf 
pes Provinciis Autonomis di Udin 
e Triest, refudát dal Ufici de 
Presidence dal Consei Regjonál 
che si è esprimút contrari (25 vóts 
cuintri 20 favorevui). Par fortune 
che o sin sot dal guvier di un partît 
“Democratic”... 





duncje, no domandin la secession 
dal Venit e de Lombardie ma dome 
une plui grande autonomie (colega- 
bile a ché legjislative, aministrative e 
finanziarie) cussi come che za a fasin 
lis regjons a Statút Special (Trentin- 
Sud Tiról, Val d'Aoste, Sardegne, 
Sicilie e Friúl Vignesie Julie). 

In Lombardie, il scandai statistic nol 
à bisugne di quorum e nol è vincolant: 
la zonte regjonál in cjarie - o ché che 
e vignarà elete tal 2018 - no je oblea- 
de a puartá indenant la domande par 
vé plui autonomie. In Venit, invezit, 
a varan di partecipá la maiorance di 
chei che a án dirit, e la maiorance dai 
vóts e varà di jessi favorevule al cuesît. 


che lis schedis blancjis o nulis a son 
stadis il 2,9%. 

Si stime che cu la sierade «manu 
militare» dai colecs eletorái vie pe 
buinore di domenie a sedin stadis 
ritiradis sù par jù altris 700mil 
schedis za votadis. Par chel si 
podarès considerà che a àn votàt 

in dut passe il 50% dai 5.300.000 
di lór che a jerin státs clamáts a 
fálu. Cussì il referendum dal prin 
di Otubar al è stàt fat e a chest 
pont l'unic a pensà e a dî che nol è 
sucedút nuie al è il premier spagnúl 


Mariano Rajoy. 


DUT IL MONT AL À VIODÙT LA 
INT DE CATALOGNE IN PLACE. 
Prime dal vót, par domandá di 
esprimisi e par protestà cuintri dal 
ategjament dal Guvier di Madrid, 
des formis preventivis di repression 
judiziarie e de propagande dai 
media spagnoliscj. Il prin di 
Otubar, par votà e — magari cussì 
no — ancje par cjapàlis dai pulizais, 
che no à vút pietàt par nissun 

(844 i ferîts «uficiài» e dams aes 
(al va indevant a pagj. 8) © 





LIS IMAGJINIS DE REPERESSION DE POLIZIE 
SPAGNOLE A ÀN FAT IL ZÎR DAL MONT 


IL SENS DE VOTAZION AL È 
DUNCJE PLUI POLITIC CHE AL- 
TRI, parcè che daspò lesit pussibil 
al è che lis dòs regjons a vierzedin un 
negoziàt cul Guvier che, se al ves di 
sieràsi in maniere positive, al podarès 
puartà a une propueste di leg jenfri il 
Stát centràl e la Regjon interessade 
par vé plui autonomie. Il 

Referendum intal 
Kurdistan irakian: 
92,7% pal sì 


Che i curdis a vuelin la indipenden- 
ce si sa di simpri, tant che ae fin de 
prime vuere mondiál - finît l'Imperi 
Otoman — al è stàt prometút un stát 
ae minorance curde. La promesse 
no je stade mai mantignude e 1 40 
milions di curdis a son dispierdúts 
in cuatri país: Irak, Iran, Sirie e 
Turchie. Complice la situazion in- 
stabile, intun di chescj, o ben l'Irak, 
Masud Barzani, president dal guvier 
regjonál dal Kurdistan irakian in cja- 
rie dal 2005, al à organizàt un refe- 
rendum su la indipendence. Al vòt 
dai 25 di Setembar i “sì” a son stàts il 
92,7%, e la afluence fra i 5,3 milions 
di eletórs regjistràts e je stade dal 
72,6%. Il guvier centràl di Bagdad 
al à za fat savé di refudá la ipotesi 
di negozià un distac. De Turchie, 
Erdogan al menace sanzions pesan- 
tis e salacor «ancje la opzion militàr». 

LA PROPUESTE 
DI PATRIE FURLANE 


par un “cartel” des minorancis pes 
elezion dal 2018 


Par ducj i partîts talians che a fasin 
part de Efa il probleme plui grues 
dal pont di viste politic al è un 
sól: jessi bogns di fà rét par contá 
di plui, rispiet a un Stàt centralist 
che des minorancis al ten simpri 
mancul cont. Cemút rivà adore 
però a meti in vore lis strategjiis 
par vé une rapresentance dai lór 
popui cuant che lis legs eletoráls 
di cualsisedi fate a van a stricà 
simpri di plui i spazis pes realtáts 
minoritariis des autonomiis? Za 
cjatási a resoná insiemi inte suaze 
dal Efa al è impuartant par capi 
che il teren de rivendicazion su lis 
regulis de rapresentance al è une 
vore clop, e bisugne cirî di zontási 
par frontá un centralisim che a 
ogni nivel (di chel nazionál a chel 
european) al scjafoie ogni voie di 
autoguviernási des comunitáts. 


PAR CHEST, LA IDEE DI UN 
“CARTEL” DES MINORANCIS 
AES ELEZIONS CHE A 
VIGNARAN E SCOMENCE A 
FASI DONGJE, sedi par Rome che 
par Triest. Federico Simeoni al e 
stát clár tal so fá une propueste fin 
cumo inedite: «Al sarès biel che 
pes elezions regjonáls dal 2018 si 
rivàs a meti adun une coalizion che 
e ledi a rapresentà ducj i teritoris 

e dutis lis comunitàts dal Friùl- 
Vignesie Julie che no si ricognossin 
tal dissen di disvuedament de 
nestre autonomie puartàt indevant 
intai ultins dîs agns. Par chest, o 


Ce ise 


Il partit furlanis Patrie Furlane 

al è entrát inte European Free 
Alliance, il grup democratic dai 
popui di Europe, che al met dongje 
lis fuarcis plui rapresentativis 

des minorancis tai singui Stàts 
dal continent. Patrie Furlane e 

je stade integrade in cheste rét 
fate dai moviments politics plui 
impuartants a nivel nazionalitari 
dal més di Marc passât. LEFA e 
conte su fuarcis tant che il Scottish 
National Party e la Esquierra 
Republicana de Catalunya. 

Fuarcis impuartantis, che a son 
buinis di meti insiemi ben 12 
europarlamentárs e duncje a rivin 
a fà pesá ancje tal Parlament 
European di Brussel e Strasburc 
lis resons dai popui plui pigui 

che la storie e 4 condanát a jessi 
minorizàts. 

«O vin volút cun fuarce cirî la 
adesion ae Efa — nus spieghe 
Federico Simeoni, conseîr 
provinciàl di Patrie Furlane - parcè 

fasin apel ai slovens parcè che a 
fasin part di cheste aleance, dulà 
che il lór contribút al è pardabon 
fondamenta». 


FIN CUMÒ LA SLOVENSKA 
SKUPNOST E JE STADE 
GARANTIDE INTES 

SOS PREROGATIVIS DI 
RAPRESENTANCE DE INT 
SLOVENE che e vîf inte nestre 
Regjon di un acuardi cul 
centrigampe, ma cheste aleance no 
je plui solide: ancje parce che lis 
lecs eletoràls che fin cumò a son 


vignudis indevant no garantissin 
plui ae minorance slovene un 

sec sigúr. Cuintri la pecje di 
rapresentativitàt de lec, Simeoni al 
à za fat ricors. «Ma il Tar di Triest 
nol à premure», soredut parcè che al 
riscje di rivà a decidi alc in contrast 
cu la gnove leg che il Parlament 

al vara di burî fúr. Par chest, i 
slovens a varessin interés a fà part 
dal cartel eletoràl autonomist che 
Patrie Furlane al sta creant cul Pat 


pe Autonomie e cui Manodi di Jalmì, 


par fà vé ai furlans alc di pardabon 
diferent di podé sielzi su la schede.II 


la European Free 


Alliance 





LA BANDIERE DE EFA 


che la nestre int e à bisugne di 
contà di plui, e stant che il Stàt 
talian nol ten cont de nestre realtàt 
di popul, al è just cirî di movisi 

in rét cui altris popui che a vuelin 
une Europe des Regjons dulà che 
lis diferencis a deventin une fuarce 
e no une debilece». Resonament 
che Simeoni al à aplicát ancje al 
Friùl-Vignesie Julie, dulà che e je 
za presinte dal 1991 une des plui 
vecjis formazions politichis che a 
án aderît ae Efa, la Union Slovene 
(Slovenska Skupnost). 


DI FAT DOME CORS, BRETONS, 
CATALANS, BASCS, GALÊS, 
SCOZÊS E FRISONS A ÀN UNE 
MILITANCE PLUI LUNGJE 

INTE EFA DAI SLOVENS: cuant 
che chei de Ssk a àn savút che 
Patrie Furlane e à fat domande 

di afiliazion, a son stâts une vore 
contents di meti une buine peraule. 
E cussì, inte plenarie di Katowice, 
in Polonie, il Friûl-Vignesie Julie al 
è deventât la uniche Regjon taliane 
cun doi partîts afiliâts ae Aleance. 
Inte patulie taliane de Efa a son 
ancje la Liga Veneta, la Sudtiroler 
Freiheit, il Partit Sart di Azion e 

i valdostans de A/pe (Autonomie 
Liberté Participation Écologie). 
Chescj ultins doi partîts, come la 
Ssk, a son presints intai lôr conseis 
regjonâi dulà che a àn madressude 
une culture di guvier, ma il lôr 
sium cumò al è chel di jentrâ a fâ 
pesâ lis minorancis intal Parlament 
di Rome e magari ancje in chel 
european. (W. Tom.) 














A RA) 
A 
DAL FRIVL 
PODIA LLE OUONONO NONANO KONONO 
Midiant de storie dai cognons furlans, 
si fás ancje la storie dal nestri Friúl. 
Une vore a son nassúts di stranons 
dáts aes personis e, po dopo, aes fameis. 
Chest mês us proponìn 5 cognons che a 


nassin di nons di animái. 

(gjavâts fûr di «I cognomi del Friuli» di 
Enos Costantini e Giovanni Fantini ed. La 
Bassa/LithoStampa. O ringraciin i autórs 
pe disponbilitát e pe colaborazion). 


CHIURLO 


Non di mistîr di cui che al fâs falcets. 
Dal non dal ucel cul bec lunc e sutîl e 
catis altis.1706 donna Anzola Chiurolo 
tesseva e lavava la biancheria della 
Congregazione Anime di S. Giacomo 
a Udine; 1788 Giuseppe Chiurlo (an- 
che Chiurilo) era contraddicente nella 
Confratermita di S. Lazaro, sapeva 
scrivere. Cognon di Sant Denél. 


SCHIRATTI 

Al è une vore probabil che al vegni 
di sghirat (o schirat o sghirate). Al 
sarà stàt, duncje, une sorenon dát a 
une persone svelte e plene di snait. 
Leonardo dicto Schirato de canali 
Pedarcio tal 1481; A Pinzan Daniel de 
Schirato tal 1567. In dì di vué si cjate 
soredut a Feagne e Maian. Presint 
ancje a Udin. 


FAVIT 


Favite al è il biel non furlan dal picul 
ucielut che par talian al è “scricciolo”. 
Duncje, un sorenon dát a une per- 
sone minude. Cognon di Udin e di 
Tavagnà. 1400 Subeta dicta Favita 
figlia q. Rubitti de Arta a Gemona; 
1472 d.ne Clare Favitte de Glemona 
a Udine; 1809 Ant. Favitolo possiede 3 


bovi e una vacca in Corno. 


CLOCHIATTI 


Il sufis —át tacát daùr di clocje al 
somearès un stranon di dispresi par 
une persone pegre, flape. Cognon ti- 
pic di Paulét, si cjatilu ancje a Udin, 
Tavagnà, Pagnà, Reane, Tresesin 
e Martignà. 1535 Zuan Cloch de 
Portabrosana, 1649 Don Girolamo 
Clochiatto di Grupignano capp. nella 
chiesa di S.Stefano di Palazzolo — mi- 
nacce di morte — ottiene di star assente 6 
mesi ottenendo a sè don Giac. del Vecchio 
di Campoformido. Cognon di Paulét, 
Udin, Tavagnà, Martignà, e Tresesin. 


ZORAT/ZORATTO/ZORATTI/ 
ZORUTTI 


Al ven di cramer o cramár, perauPar 
furlan zorat/corat al vúl dí core, e 
corut al è il so diminutif. 1262 filius 
coratti de Usago; 1292 donna gora uxor 
g. Marasit de Bilirs, 1302 gora filia 
a Moruzzo; 1364 Petro q. corati de 
Cavoryaco; 1459 Antonio q. Leonardo 
Zoratto de Artegna abitante sul mon- 
te di Rosazzo; 1527 divisione tra 
Giovanni e Giuseppe q. Colao Zorutti 
da Fagagna; 1546, 29 sett. Benedetto 
cognominato Zorutto q. Simone decano 
di Bolzano. Cognon une vore comun 


in dut il Friûl. E 


Pal Senát, “si” 
a Sapade/Plodn 
in Friúl, ma no 
je ancjemo fate 





Il Parlament al jere chel talian, ma 


la maiorance e je stade bulgare: 168 
i favorevui, cualchi astignút e dome 
un contrari, il senatòr di Pordenon 
Lodovico Sonego. La sperance 

di risolvi finalmentri la cuestion 

di Sapade/Plodn si è dismote in 
gracie de votazion fate buine dal 
Senát a cuasi dis agns di distance 
dal referendum dulá che i sapadins 
a àn sclaride la lor voie di secession 
dal Venit. Une decision che e à vut 
bon acet di bande di ducj: peraulis 
di sodisfazion a son rivadis dai 
esponents di ducj i partits politics e 
di dute la societàt civîl furlane. 


MA ISE RIVADE PARDABON 
LORE CHE SAPADE/PLODN 

E TORNI IN FRIÙL? Lis robis 

no son purtop semplicis, parcè 

che la votazion e à di jessi fate 
buine di dutis dós lis Cjamaris dal 
Parlament. E cumò, a pòcs més de 
fin de legislature, Sapade no je di 
sigur al prin puest des prioritàts che 
la plui part dai onorevui e à tal cjàf. 
Salacòr e po coventà la assicurazion 
di bande dal cjáfgrup dal Pd 

talian, il triestin Ettore Rosato, 

che la leg pal passag dal comun 

al Friúl e vignarà calendarizade 

ai 23 di Otubar, ma daspò cinc 
calendarizazions ladis strucjis al 
Senàt al è ben no fidási masse 

e tignî alte la atenzion su chest 
proviodiment. 

Par un scherg dal destin, il 23 di 
Otubar e sarès la zornade daspò 

dal referendum venit par domandà 
plui autonomie: e al sarès pardabon 
strani e crudél se la votazion e 
vignìs rinviade propit intal moment 
dulà che la Regjon Serenissime e cîr 
ché autodeterminazion che Sapade 
e je dîs agns che e rivendiche. 


NOL È UN CAS CHE PROPIT 

IL SINDIC MANUEL PILLER 
HOFFER, che al varès di jessi il plui 
content di ducj pal passag de norme 
al Senàt, al è invezit restàt cuiet e 
caut intes declarazions che al a fat. 
Masse timp al è passàt di cuant che 
la sò int si è pronunciade. E a cjalà 
tropis voltis che la discussion e je 
stade rinviade, il plui savi al semee 
propit lui: chel che al sta spietant 

al è fondamentàl e dome a lec 
aprovade al sielzarà di fà fieste. La 
legislature e larà a finî dentri dal 15 
di Marc. Che l’iter di aprovazion de 
leg al rivi a conclusion prin di ché 
date al è necessari pe dignitàt dal 
rapuart dal Stàt talian no dome cui 
sapadins e i furlans, ma cun ducj i 
siei citadins. Il 





Par viodi i altris contignúts 
de “La Patrie dal Friúl?-. 


abonaitsi. Dutis lis informazions si cjatin li dal sît 





www.lapatriedalfriul.org 

Per vedere gli altri contenuti 
de “La Patrie dal Friúl?-. 

le vedis lete dome cualchi volte, 


aboniti o rinove l'abonament 






a un mensíl unic: almancul une volte 





al més, lei par furlan! 


